**Apocalyptica** on helsinkiläinen metallimusiikkiyhtye, joka tuli tunnetuksi soittamalla Metallican kappaleita selloilla. Jo toisella albumilla oli kuitenkin myös yhtyeen omia kappaleita ja myöhemmin cover-kappaleiden osuus on vähentynyt. Yhtyeen musiikkia on kutsuttu muun muassa nimillä "sello-rock" (kuten yhtye itse kutsuu tyyliään), sinfoninen metalli, neoklassinen metalli tai progressiivinen metalli. Yhtyeen albumeita on myyty maailmanlaajuisesti 4,5 miljoonaa kappaletta ja se on soittanut arviolta tuhat konserttia noin 50 maassa sekä esiintynyt lähes kaikilla suurimmilla festivaaleilla Euroopassa ja Yhdysvalloissa.

Albumit
-------

Yhtyeen esikoisalbumi *Plays Metallica by Four Cellos* julkaistiin vuonna 1996. Albumi sisältää sellolla soitettuja versioita Metallican kahdeksasta kappaleesta.

Vuonna 1998 julkaistu toinen albumi *Inquisition Symphony* sisälsi ensimmäistä kertaa yhtyeen omia kappaleita. Nämä kolme kappaletta ovat "Harmageddon", "M.B." ja "Toreador".

Kolmannella *Cult*-levyllä oli muutamissa kappaleissa rummut. Samalta albumilta otettu "Path" julkaistiin singlenä Sandra Nasićin (Guano Apes) laulamana. Tämän jälkeen myös albumin kappaleet "Hope" (laulu: Matthias Sayer), "Faraway" (Linda Sundblad, Lambretta) sekä "Seemann" (Nina Hagen) on levytetty laulettuna.

Neljäs levy *Reflections*, joka julkaistiin vuonna 2003, jatkoi samalla linjalla yhtyeen keskittyessä omaan materiaaliin. Tähän albumiin yhtye palkkasi Slayeristä tutun Dave Lombardon ja Sami Kuoppamäen rumpuihin, jonka seurauksena yhtyeen kiertuekokoonpanoon tuli mukaan rumpali Mikko Sirén.

Viidennellä vuonna 2005 julkaistu albumilla *Apocalyptica* yhtyeen vierailevina solisteina olivat Ville Valo (HIM) ja Lauri Ylönen (The Rasmus). Lombardo palasi jälleen soittamaan rumpuja yhteen kappaleeseen.

Apocalyptica julkaisi kokoelmalevyn *Amplified – A Decade of Reinventing the Cello* vuonna 2006. Se sisälsi tuplalevyn verran keskeisiä kappaleita yhtyeen uran ajalta. Uusina kappaleina esitettiin kaksi kappaletta. Ensimmäinen oli myös singlenä julkaistu "Repressed", joissa olivat vierailevina laulajina Max Cavalera (ex-Sepultura, Soulfly, Cavalera Conspiracy) ja Matt Tuck (Bullet for My Valentine). Toinen uusi kappale oli Slayer-cover "Angel of Death".

Apocalyptican kuudes studioalbumi *Worlds Collide* ilmestyi syyskuussa 2007. Albumilla vieraili useita laulusolisteja: Rammstein-yhtyeen laulaja Till Lindemann laulaa David Bowien kappaleen "Heroes" saksankielisen version nimeltä "Helden", Slipknot-yhtyeen laulaja Corey Taylor esittää kappaleen "I’m Not Jesus", Lacuna Coilin Cristina Scabbia kappaleen "S.O.S (Anything But Love)". Yhtyeen ja Three Days Grace -yhtyeen vokalisti Adam Gontierin esittämä "I Don't Care" nousi Yhdysvaltain Mainstream Rock -singlelistan ykköseksi vuoden 2008 marraskuussa tehden suomalaista rock-historiaa. Yhdysvaltain Alternative Rock -singlelistan top 20:ssä kappale oli 50 viikkoa, ollen kaikkien aikojen neljänneksi pisimpään listalla pysytellyt kappale.

Elokuussa 2010 ilmestyi yhtyeen albumi *7th Symphony*. Sen tuottivat yhdysvaltalaiset Joe Barresi ja Howard Benson. Albumilla on mukana jälleen rummuissa Dave Lombardo ja lauluista vastaavat Gavin Rossdale (Bush), Brent Smith (Shinedown), Lacey Sturm (Flyleaf) ja Joe Duplantier (Gojira).

Vuonna 2013 julkaistiin live-albumi *Wagner Reloaded (Live in Leipzig)*, jossa yhtye soittaa MDR Symphony Orchestran kanssa.

Seitsemättä studioalbumia varten yhtyeeseen etsittiin laulaja laulamaan kaikki tulevan albumin lauluosuudet. Soolouraa aiemmin tehnyt Franky Perez liitettiin yhtyeeseen vakituiseksi laulajaksi. Vuoden 2015 huhtikuussa julkaistu *Shadowmaker* siis poikkeaa aiemmista albumeista, sillä vierailevia laulajia ei ole. 

10. tammikuuta 2020 julkaistu albumi *Cell-0* on instrumentaalilevy, jonka yhtye äänitti ilman ulkopuolista tuottajaa.

Cover-versiot
-------------

Apocalyptica on tehnyt cover-versioita muun muassa seuraavien yhtyeiden ja artistien kappaleista: Metallica, Sepultura, Pantera, Rammstein, Slayer, Faith No More, Black Sabbath ja David Bowie. Lisäksi he ovat levyttäneet Edvard Griegin klassisen musiikin sävellyksen *Vuorenhaltijan salissa* (englanninkieliseltä nimeltään *In the Hall of the Mountain King*), jolla heillä on ollut tapana lopettaa konserttinsa.

Yhtyeen musiikki muissa yhteyksissä
-----------------------------------

Omien albumeidensa lisäksi Apocalyptica on esiintynyt myös muiden yhtyeiden levyillä. Vuonna 1997 yhtye esiintyi Waltarin *Space Avenue* -albumin kahdella kappaleella. Vuonna 2005 yhtye teki alkusoiton Bullet for My Valentinen albumiin *The Poison*. Lisäksi yhtye on vieraillut muun muassa Sepulturan, Amon Amarthin, OOMPH!:n, Angelzoomin ja The Rasmuksen levyillä, sekä tehnyt remixin Rammsteinille kappaleesta "Benzin".

Yhtyeen musiikkia on esitetty myös elokuvissa, televisiosarjoissa ja peleissä. Kappale "Hope vol.2" voidaan kuulla vuoden 2001 elokuvassa *Vidocq*. Vuoden 2003 elokuvassa *Pahat pojat* käytettiin puolestaan kappaletta "Somewhere Around Nothing". Eicca Toppinen sävelsi alkuperäismusiikin vuonna 2007 ilmestyneeseen *Musta jää* -elokuvaan. Kappale I Don't Care kuullaan *Smallville*-televisiosarjan kahdeksannen tuotantokauden 16. jakson (Turbulence) lopussa. Yhtyeen musiikkia on kuultu myös *NHL 09* ja *Burnout:Revenge* -peleissä. Lisäksi yhtyeen jäsenet Perttu Kivilaakso ja Mikko Sirén tekivät soundtrackin Zipper-Interactiven sotapeliin *MAG*, joka julkaistiin helmikuussa 2010.

Syyskuussa 2021 Apocalyptica julkaisi yhdessä The Rasmuksen kanssa tehdyn kappaleen "Venomous Moon".

Jäsenet
-------

### Nykyiset

Apocalyptica Wacken Open Air -festivaaleilla Saksassa vuonna 2005.
* Eicca Toppinen – sello (1993– )
* Perttu Kivilaakso – sello (1995, 1999– )
* Paavo Lötjönen – sello (1993– )

### Entiset

* Max Lilja (1993–2002)
* Antero Manninen (1993–1999)
* Mikko Sirén – rummut (2005-2024)

### Vierailevat jäsenet

Apocalyptica esiintymässä Rammsteinin kanssa Milanossa 24. helmikuuta 2005.
* Gavin Rossdale – Bush (*End Of Me*)
* Brent Smith – Shinedown (*Not Strong Enough*)
* Lacey Sturm – ex-Flyleaf (*Broken Pieces*)
* Joe Duplantier – Gojira (*Bring Them To Light*)
* Max Cavalera – Soulfly, ex-Sepultura (*Repressed*)
* Adam Gontier – Three Days Grace (*I Don't Care*)
* Nina Hagen (*Seemann*)
* Tomoyasu Hotei (*Grace*)
* Marta Jandová – Die Happy (*Wie Weit/How Far*)
* Mats Levén – Therion, Krux (*SOS*, *I don't care*)
* Till Lindemann – Rammstein (*Helden*)
* Dave Lombardo – Slayer (*2010*, *Last Hope*, *Betrayal*, *Prologue*, *No Education*, *Somewhere Around Nothing*, *Resurrection*, *Cortége*)
* Emmanuelle Monet – Dolly (*En Vie*)
* Sandra Nasić – Guano Apes (*Path Vol.2*)
* Matthias Sayer – Farmer Boys (*Hope Vol.2*)
* Cristina Scabbia – Lacuna Coil (*SOS (Anything But Love)*)
* Linda Sundblad – ex-Lambretta (*Faraway Vol.2*)
* Corey Taylor – Stone Sour/Slipknot (*I'm not Jesus*)
* Matthew Tuck – Bullet for My Valentine (*Repressed*)
* Ville Valo – HIM ("Bittersweet")
* Lauri Ylönen – The Rasmus (*Life Burns!*, *Bittersweet*)
* Doug Robb – Hoobastank (*Not Strong Enough*)
* Franky Perez (kaikki laulut *Shadowmaker*-albumilla)
* Joakim Brodén – Sabaton (*Live or Die*)
* Lzzy Hale – Halestorm (*Talk to Me*)
* Simone Simons – Epica (*Rise Again*)
* Paleface (*Ei vaihtoehtoo*)
* Jacoby Shaddix – Papa Roach (*White Room*)
* Elize Ryd – Amaranthe (*What We're Up Against*)

### Kiertuekokoonpanossa

* Antero Manninen – sello (1996–1999, 2002–2008, 2018)
* Toryn Green – laulut Amerikan kiertueilla 2008
* Tony Kakko (Sonata Arctica) – laulut Suomessa ja Japanissa 2008 sekä 2009
* Tipe Johnson (Leningrad Cowboys) – laulut 2009-2010
* Franky Perez – laulut 2014-2016, 2022-

Diskografia
-----------

*Pääartikkeli: Apocalyptican diskografia*
### Albumit

* *Plays Metallica by Four Cellos*  (1996)
* *Inquisition Symphony*  (1998)
* *Cult*  (2000)

	+ *Cult Special Edition*  (2001)
* *Best of Apocalyptica*  (2002) (julkaistu vain Japanissa)
* *Reflections*  (2003)

	+ *Reflection Vinyl Edition*  (2003) (2 LP:tä)
	+ *Reflections revised*  (2003) (albumi + DVD)
* *Apocalyptica*  (2005)
* *Amplified – A Decade of Reinventing the Cello*  (2006)
* *Worlds Collide*  (2007)
* *7th Symphony*  (2010)
* *Wagner Reloaded (Live in Leipzig)*  (2013)
* *Shadowmaker*  (2015)
* *Cell-0*  (2020)
* Apocalyptica Plays Metallica Vol. 2 (2024)

Lähteet
-------

1. ↑  Wagner Reloaded - Live in Leipzig *metal-archives.com*. Viitattu 12.4.2018.
2. ↑  Apocalyptican solisti Franky Perez: Soittaminen ei ole tuntunut tältä sitten lapsuuden *yle.fi*.  6.5.2015. Viitattu 23.1.2020. (englanniksi)
3. 1 2  Apocalyptica on ‘Shadowmaker’ Album, Recruiting Singer Franky Perez  11.3.2015. Loadwire. Viitattu 6.5.2015. (englanniksi)
4. ↑  Kostiainen, Pasi: Apocalyptica-tähti Eicca Toppinen lopetti juomisen vuosi sitten – huomasi selvän muutoksen musiikkipiireissä: "Sitä pidetään säälittävänä" *is.fi*.  10.1.2020. Viitattu 10.1.2020.
5. 1 2  Sello soikoon: Apocalyptica soittaa uransa suurimman Suomen-keikan marraskuussa *soundi.fi*.  10.1.2020.
6. ↑  Apocalyptica ja The Rasmus yhdistivät voimansa! Videossa viittauksia Muumien Mörköön *www.iltalehti.fi*. Viitattu 3.9.2021.
7. ↑  Saku Schildt: Apocalyptica vahvisti hetken aikaa liikkuneet huhut: bändi on yhtä jäsentä köyhempi *Soundi*.  23.2.2024. Viitattu 23.2.2024.
8. ↑  Arto Mäenpää: Apocalyptica Plays Metallica Vol. 2 -albumi julkaistaan 7. kesäkuuta, "The Four Horsemen" -singlellä mukana Metallica-basisti Rob Trujillo *KaaosZine*.  23.2.2024. Viitattu 23.2.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Apocalyptica**.
* Yhtyeen viralliset kotisivut (englanniksi)
* Yhtyeen virallinen mobiiliblogi (Arkistoitu – Internet Archive)
* Apocalyptica Last.fm:ssä (englanniksi)
* Apocalyptica Meteli.netissä
* Apocalyptica Encyclopaedia Metallumissa (englanniksi)
* Apocalyptica Discogsissa.  (englanniksi)
* YLE Elävä arkisto: Apocalyptica alussa (1996, 1998)
* YLE Elävä arkisto: Studio B Live: Apocalyptica
* Apocalyptica - Apocello.ru (venäjäksi)
* Apofilyptica.net (Arkistoitu – Internet Archive) (suomeksi)

Apocalyptica

| 
* Eicca Toppinen
* Paavo Lötjönen
* Perttu Kivilaakso
* Franky Perez

 |
| --- |
| 
* Max Lilja
* Antero Manninen
* Mikko Sirén

 |

|  |  |
| --- | --- |
| Albumit | 
* *Plays Metallica by Four Cellos*
* *Inquisition Symphony*
* *Cult*
* *Reflections*
* *Apocalyptica*
* *Worlds Collide*
* *7th Symphony*
* *Wagner Reloaded (Live in Leipzig)*
* *Shadowmaker*
* *Cell-0*
* *Apocalyptica Plays Metallica Vol. 2*

 |
| Kokoelmat | 
* *Best of Apocalyptica*
* *Amplified – A Decade of Reinventing the Cello*

 |
| DVD:t | Live  ·  The Life Burns Tour |



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Tšekki

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* IdRef

 |

 |